Какизоэ Тоорү

Какизоэ Тоорү (, 1978 оны 8 сарын 12 - ) нь Японы Ойта мужийн Үса хотын уугуул, Мүсашигава, Фүжишима дэвжээнүүдэд харьяалагдаж байсан мэргэжлийн сүмо бөх юм. Жинхэнэ нэр нь дэвжээний нэртэйгээ ижил. Ойта мужийн Үса Аж Үйлдвэр Шинжлэх Ухааны ахлах сургууль, Японы Биеийн Тамирын Их Сургуулийн Биеийн Тамирын Сургуулийн Тулааны урлагийн тэнхимийг дүүргэсэн. Хамгийн дээд цол нь зүүний комүсүби (2004 оны 3 сар). Хөгжим сонсох, саунд орох дуртай. Нутгаас нь төрсөн алдарт ёкозүна Фүтабаямагийн амьдралаар телевизийн олон ангит кино хийгдэхэд Фүтабаямагийн өсвөр насны үеийн дүрийг бүтээж байсан удаатай.

Намтар
Бага сургуульд байхаасаа өсвөрийн сүмочдын тэмцээнд оролцож, дунд сургуулийн сурагчдын улсын аварга (дунд сургуулийн ёкозүна) болж байв. Сүмогийн дугуйланд хичээллэдэг байсан тэрээр хөнгөн атлетикийн орон нутгийн тэмцээнд сургуулиа төлөөлөн оролцож, 200 метрийн зайд түрүүлж байсан аж. Ахлах сургуулиа төгсөхөд нь олон их сургуулиас урилга ирсэн ч Ойта мужийн төгсөгч олонтой Биеийн Тамирын Их Сургуулийг сонгожээ. Үүнд нь, ирээдүйд дасгалжуулагч болох хүсэл нь нөлөөлсөн гэдэг. Их сургуулийн төгсөх курст байхдаа оюутны ёкозүна цол хүртсэнээс гадна багийн тэмцээнд сургуулиараа улсын аварга болжээ.

2001 оны 9 сард макүшита зиндааны цүкэдаши 15-д бичигдэн, мэргэжлийн сүмогийн гараагаа эхэлсэн тэрээр банзүкэд бичигдсэн эхний тэмцээнээ гэмтлийн улмаас өнжиж байв.

Какизоэ 2007 оны 2 сарын 7-нд эмэгтэйчүүдийн сүмогийн Японы аварга тамирчин Асаи Эмитэй гэрлэсэн.

Амжилт



















































































    Тэмцээнболоогүй














 Гадны холбоос 
 Японы Сүмогийн Холбооны албан ёсны сайт дахь профиль (англи хэлээр)

Ангилал:1978 онд төрсөн
Ангилал:Японы сүмоч